钦定古今图书集成/明伦汇编/氏族典/第510卷 > 《廖用贤尚友录》 > 束晳
## 钦定古今图书集成/明伦汇编/氏族典/第510卷 > 《廖用贤尚友录》 > 束晳

按《晋书束晳传》，“晳字广微，阳平元城人。祖混，陇西太
守。父龛，冯翊太守。并有名誉。晳博学多闻，与足璆俱
知名。少游国学，性沈退，不慕荣利，作《元居释》以拟客
难。张华见而奇之，召晳为掾。又为司空下邳王晃所
辟。华为司空，复以为贼曹属，转佐著作郎，撰《晋书帝
纪》十志。迁博士，著作如故。初，太康二年，汲郡人不准”
盗发魏襄王墓，得竹书数十车，盖魏国之史书。晳在
著作，得观《竹书》，随疑分释，皆有义证。迁尚书郎。赵王
伦为相国，请为记室，晳辞疾罢归，教授门徒。年四十
卒。